Ο Γυρισμός

Η ταινία Ο Γυρισμός (αγγλ. Coming Home) είναι δράμα παραγωγής 1978 σε σκηνοθεσία Χαλ Άσμπι. Το σενάριο της ταινίας βασίζεται σε διήγημα της Νάνσι Ντάουντ και γράφτηκε από τους Γουόλντο Σολτ και Ρόμπερτ Σι Τζόουνς. Η ταινία έχει ως θέμα το ερωτικό τρίγωνο που δημιουργείται μεταξύ μιας νέας γυναίκας, του πεζοναύτη συζύγου της και ένος άνδρα που έμεινε παράλυτος στον Πόλεμο του Βιετνάμ. Πρωταγωνιστές της ταινίας είναι η Τζέιν Φόντα, ο Τζον Βόιτ και ο Μπρους Ντερν. Η ταινία προτάθηκε για 8 βραβεία Όσκαρ, μεταξύ των οποίων και για Όσκαρ Καλύτερης Ταινίας και χάρισε στον Τζον Βόιτ και στην Τζέιν Φόντα Όσκαρ Α' Ανδρικού και Α' Γυναικείου Ρόλου αντίστοιχα.

Υπόθεση 

Η Σάλι Μπέντερ (Τζέιν Φόντα) είναι σύζυγος ενός πεζοναύτη του Μπομπ Χάιντ (Μπρους Ντερν), ο οποίος πηγαίνει να πολεμήσει στο Βιετνάμ αφήνοντάς την μόνη. Μην έχοντας τι άλλο να κάνει, η Σάλι αποφασίζει να δουλέψει εθελοντικά στο νοσοκομείο των βετεράνων του Βιετνάμ, όπου ενημερώνεται για τη φρίκη που βιώνουν οι στρατιώτες στον πόλεμο και αναθεωρεί την αξία της ζωής. Στο νοσοκομείο η Σάλι συναντά τον Λουκ Μάρτιν (Τζον Βόιτ), έναν παλιό της συμμαθητή, ο οποίος τραυματίστηκε στο Βιετνάμ και έμεινε παράλυτος και καθηλωμένος σε αναπηρικό καροτσάκι. Η καθημερινή της επαφή με τον Λουκ κάνει τη Σάλι να τον ερωτευτεί κι όταν ο σύζυγός της γυρίσει από τον πόλεμο αλλαγμένος, η γυναίκα καλείται να πάρει σημαντικές αποφάσεις για τη ζωή της.

Εισπράξεις 
Η ταινία είχε τεράστια εμπορική επιτυχία εφόσον με προϋπολογισμό 3 εκατομμυρίων δολαρίων, κατάφερε να κάνει εισπράξεις της τάξεως των 32 εκατομμυρίων δολαρίων.

Βραβεία 
Βραβεία Ακαδημίας Κινηματογράφου (Όσκαρ)
Βραβεία:
 Α' Ανδρικού Ρόλου - Τζον Βόιτ
 Α' Γυναικείου Ρόλου - Τζέιν Φόντα
 Πρωτότυπου σεναρίου - Γουόλντο Σολτ, Ρόμπερτ Σι Τζόουνς, Νάνσι Ντάουντ

Υποψηφιότητα:
 Καλύτερης Ταινίας - Τζερόμ Χέλμαν
 Σκηνοθεσίας - Χαλ Άσμπι
 Β' Γυναικείου Ρόλου - Πενέλοπι Μίλφορντ
 Β' Ανδρικού Ρόλου - Μπρους Ντερν
 Μοντάζ - Ντον Τσίμερμαν

Παραπομπές

Εξωτερικοί σύνδεσμοι

Αμερικανικές ταινίες
Ταινίες του 1978
Αμερικανικές δραματικές ταινίες
Αγγλόφωνες ταινίες
Αντιπολεμικές ταινίες για τον Πόλεμο του Βιετνάμ
Ταινίες με ηθοποιό που κέρδισε Όσκαρ Α' Ανδρικού Ρόλου
Ταινίες με ηθοποιό που κέρδισε Όσκαρ Α΄ Γυναικείου Ρόλου
Ταινίες με ηθοποιό που κέρδισε Χρυσή Σφαίρα Καλύτερης Ηθοποιού (Δραματικές ταινίες)
Ταινίες παραγωγής United Artists
Αμερικανικές πολεμικές δραματικές ταινίες
Ταινίες με θέμα τη διαταραχή μετατραυματικού στρες
Ταινίες με θέμα την αναπηρία
Ταινίες των οποίων ο σεναριογράφος κέρδισε Όσκαρ Καλύτερου Πρωτότυπου Σεναρίου